पाएं अपने शहर की ताज़ा ख़बरें और फ्री ई-पेपरडाउनलोड करें
टोडारायसिंह शहर के एक मात्र राजकीय सामुदायिक चिकित्सालय पर संसाधनों की कमी के चलते बुधवार को नागरिकों ने हंगामा कर दिया। सूचना पर अस्पताल पहुंचे तहसीलदार मनमोहन गुप्ता ने समझाइश कर मामले को शांत कराया। अस्पताल में पहुंचे करीब 12 नागरिकों ने उस समय हंगामा खड़ा कर दिया। जब उनकी कोविड की सैंपलिंग नहीं की गई। साथ ही उपचार के लिए लोगों को लंबा इंतजार करना पड़ा। इससे गुस्साए लोगों ने अस्पताल से ही एसडीएम को दूरभाष पर सूचना देकर समस्या समाधान की गुहार लगाई। सूचना पर एसडीएम ने तहसीलदार मनमोहन गुप्ता को अस्पताल भिजवाया।
जहां पर मौजूद लोगों ने तहसीलदार को बताया कि मंगलवार को टोंक से कोरोना संक्रमित डेड बॉडी को हम लेकर आए थे। ऐसे में हम कोरोना की जांच की सैंपलिंग करवाने अस्पताल आए थे, लेकिन उनकी सैंपलिंग नही की गई। साथ ही अस्पताल में उपचार भी समय पर नहीं मिलता है। ऐसे में अस्पताल में डॉक्टर बढ़ाने सहित पर्याप्त कोरोना सैंपलिंग के संसाधन की दरकार है।
उधर तहसीलदार मनमोहन गुप्ता ने बताया कि अस्पताल में मौजूद कुछ लोगों की शिकायत थी कि वे मंगलवार को टोंक से कोरोना संक्रमण के मरीज की डेड बॉडी लेकर आए थे। ऐसे में वे भी कोरोना की जांच करवाना चाहते थे। लेकिन अस्पताल में उनकी सैंपलिंग नही की गई और संतोषप्रद जवाब भी नहीं दिया। इसके लिए मैने चिकित्सक प्रभारी से पता किया तो उन्होंने बताया कि कोरोना सैंपलिंग के लिए हमारे पास संसाधन कम है। इसके लिए वे लोगों को संतुष्ट करे या मरीज देखे।
डॉक्टरों की कमी और कोरोना का बढ़ता ग्राफ
दो डॉक्टर को आउटडोर के अलावा इनडोर के पेसेंट, दुर्घटना के मरीज, पोस्टमार्टम व प्रशासनिक कार्य को देखना पड़ता है। ऐसे में दोनों ही पक्षों का कहना अपनी जगह सही है। आखिर में दोनों ही पक्षों को समझाइश करने के बाद मामला शांत हो गया। उधर अस्पताल में एक दंत रोग विशेषज्ञ को छोड़ आम बीमारियों के लिए दो ही चिकित्सक है। इससे डॉक्टर के पास भीड़ जमा हो जाती है। कई बार सीट पर एक ही डॉक्टर रह जाते है। इससे मरीजों की भीड़ बढ़ने से कोरोना संक्रमण का भी खतरा मंडराता है। कोरोना महामारी के बढते ग्राफ के बावजूद अस्पताल में संसाधन की कमी से समय पर उपचार में अविलंबता आती है। जोकि चिकित्सकों के लिए सिरदर्द बना हुआ है। ऐसे में सरकार को अस्पताल में चिकित्सकों की व्यवस्था बढाने व कोरोना सैंपलिंग की पर्याप्त व्यवस्था की दरकार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn